Iloa arkeen
Löydä parhaat puolet itsestäsi.
Jumala antaa kaikille lahjoja mutta hän ei anna kaikille samoja lahjoja
Siksi juuri tarvitsemme toisiamme.
Seuraavana Iloa arkeen -ohjelmassa.
Aion opettaa siitä, miten väärä syyllisyydentunto -
vaihdetaan luottamukseen ja itsensä arvostamiseen.
Terveet ihmiset tiedostavat, että heissä on vikoja.
Heidän ei tarvitse piilotella niitä.
En tarkoita, että vikoja täytyy repostella kaikille.
Mutta ihmisten kanssa keskustellessa -
ei tarvitse teeskennellä täydellistä tai piilotella vikoja.
Terve ihminen tietää, että eräs parhaimmista tavoista auttaa -
on kertoa omista vioista ja ongelmista.
Kun puhut omista ongelmistasi, se saa ihmiset rentoutumaan -
ja puhumaan omista asioistaan.
Uskon, että omassa palvelutehtävässäni -
olen onnistunut saavuttamaan ihmisiä niin laajalta alueelta, -
koska olen kertonut avoimesti heikkouksistani ja taisteluistani.
Uskon, että siinä on jotakin, joka saa ihmiset rentoutumaan.
Kun ihminen on rehellinen itselleen häneen voi samaistua helpommin.
Kaikilla on asioita, joista he eivät halua muiden tietävän.
Terve kristitty - on olemassa terveitä kristittyjä, -
ja usko tai älä, seurakunnissa on paljon sairaita kristittyjä.
Seurakunnissa on paljon ihmisiä, joiden tunne-elämä on sekaisin.
Heidän ajatuksensa kulkevat vääriä reittejä ja he teeskentelevät.
Emme halua olla fariseuksia, -
jotka esittivät ulospäin jotakin, mitä he eivät olleet sisimmässään.
Terveet ihmiset myöntävät, että heissä on vikoja.
Heidän ei tarvitse piilotella niitä
He tekevät virheitä ja myöntävät sen.
He yrittävät tehdä ensi kerralla paremmin ja edistyvät.
Miksi meidän on niin vaikea sanoa: Olin väärässä. Se oli minun vikani.
Rukoilen sitä, se on ollut heikko kohtani.
Uskon, että Jumala auttaa minua.
Mutta myönnän, että se ei ole vahva alueeni.
Uskon, että tämä aiheuttaa paljon ongelmia ihmissuhteissa.
Sen lisäksi, että tiedämme keitä olemme Kristuksessa -
ja mitä voimme tehdä, mitkä ovat lahjojamme, -
meidän täytyy tietää myös, missä me emme ole hyviä.
Meidän täytyy uskaltaa sanoa: En ole hyvä tässä.
Jumala antaa kaikille lahjoja mutta hän ei anna kaikille samoja lahjoja
Juuri siksi me tarvitsemme toisiamme.
Minun on myönnettävä itselleni asiat, joita en osaa, -
ja sitten minun pitää pyytää Jumalalta elämääni joku, -
joka on taitava niissä asioissa.
Kun työskentelemme yhdessä, olemme yksi ruumis.
Olemme kamppailleet erään ongelman kanssa kauan.
Olemme työskennelleet palvelutehtävässämme noin 20 vuotta
Sen aikana on ollut monia vastaavia tapauksia.
Joku aloittaa työt meillä ja pärjää oikein hyvin jollakin alueella.
He pystyvät hyvin vetämään 5 tai 10 ihmisen ryhmää.
Kun osaston väkimäärä kasvaa kasvamistaan -
10:stä 20:een, 25:een, 50:een, 75:een ja lopulta sataan.
Henkilö, joka pystyi hyvin johtamaan 10 ihmistä, -
stressaantuu johtaessaan sataa ihmistä.
Hänellä on paineita ja suoriutumisvaikeuksia.
Hänen toimiinsa joudutaan puuttumaan jatkuvasti.
Silti kun hänelle yritetään ehdottaa, -
että hän luopuisi joistakin tehtävistä -
ja ehkä siirtyisi toisiin tehtäviin toisella nimikkeellä, -
Herra armahda, emme halua luopua titteleistämme.
On hämmästyttävää, miten tärkeä meille on oma tittelimme, -
tai missä työhuoneemme sijaitsee, -
miten monessa ovessa meidän nimemme lukee, -
tai mikä on asemamme organisaatiossa.
Ihmiset ovat kysyneet minulta: -
"Jos teemme muutoksen, mihin kohtaan sijoitun organisaatiossa?"
He haluavat varmistaa, etteivät he tipahda arvojärjestyksessä.
Se on todella iso ongelma, kun on vastuussa jostakin -
yrittäen toteuttaa Jumalan tahtoa ja kulkea johdatuksessa, -
ja kohtaa monenlaisia tilanteita, joissa ei halua loukata ketään.
Kyseessä saattaa olla joku, joka on työskennellyt uskollisesti pitkään.
Et halua että joku tuntee itsensä alennetuksi tai kykenemättömäksi.
On hyvin harvinaista, että joku pystyy myöntämään: -
Olen saavuttanut huippuni ja jos menen eteenpäin, -
siitä koituu vaikeuksia meille kummallekin.
Minulla ei ole lahjoja auttaa sinua täällä, -
mutta voin auttaa tässä.
Haluan jäädä tähän, haluan kunnostautua tässä, -
ja haluan rukoilla, että Jumala johdattaa oikean henkilön tänne.
Arvotamme itseämme liikaa sen mukaan, mitä teemme.
Emme tee titteleillämme vaikutusta Jumalaan.
Joku läsnäolijoista tarvitsee tätä sanomaa.
Ette välttämättä ole töissä meillä, mutta olette töissä jossakin, -
ja teidän ei tarvitse kärsiä tästä sielläkään.
Älkää sotkeutuko sellaiseen. Jumala on vastuussa ylennyksistä.
Hän johdattaa ja auttaa meitä haluamallaan tavalla.
Älä murehdi sitä, jos joku väheksyy tai sorsii sinua.
Jos pistät odotuksesi Jumalaan, Hän hankkii sinut ulos sieltä -
ja antaa tilalle jotakin parempaa, jota he eivät anna.
Puhuimme eilen illalla väärin asetetuista odotuksista.
Eräs isoimmista ongelmista, joka tuottaa tuskaa ihmissuhteissa, -
on se, että odotamme ihmisten tekevän asioita puolestamme -
ja auttavan meitä sen sijaan, -
että odottaisimme niitä asioita Jumalalta.
Raamattu ei opeta meitä odottamaan ihmisiltä -
juuri muuta kuin että tulemme pettymään heihin.
En yritä olla negatiivinen.
En tarkoita, ettet voi luottaa ihmisiin, -
tai että voit odottaa, että tulet aina loukatuksi.
Raamatussa on kohta, jossa sanotaan, -
että Jeesus ei luottanut opetuslapsiin, -
koska Hän tunsi ihmisluonteen.
Hän ei luottanut heihin asioissa, jotka vain Jumala voi hoitaa.
Joskus odotamme ihmisiltä liikaa.
Koska he ovat ihmisiä, joilla on heikkouksia, -
tulemme varmasti pettymään heihin, ja sitten olemme poissa tolaltamme.
"En voi uskoa, että teit tämän minulle."
Ehkä sinun olisi pitänyt tietää se jo etukäteen.
En tarkoita, että pitää uskoa tulevansa loukatuksi.
Olemme olleet naimisissa 37 vuotta.
Rakastan Davea. Olemme taivaltaneet pitkän matkan.
Jos Jeesus tulee takaisin ennen kuin toinen meistä kuolee, -
olemme yhdessä. Mutta onko Dave koskaan loukannut minua? -Kyllä.
Tulemmeko me vielä loukkaamaan toisiamme? -Kyllä.
Milloin? -En tiedä, voi olla huomenna, tai ylihuomenna.
Ihmissuhteisiin ei saa asettaa sellaisia paineita, -
että ellet pidä minua jatkuvasti tyytyväisenä, suutun sinulle.
Meidän täytyy antaa toisillemme tilaa olla ihmisiä.
Kukaan teistä ei ole naimisissa Jumalan kanssa.
Koska aviopuolisosi on ihminen, anna hänen olla ihminen.
Älä painosta muita olemaan jatkuvasti täydellisiä.
Myönnä auliimmin, että olet väärässä.
Mitä nopeammin myönnät sen, sitä nopeammin tilanne helpottuu.
Mitä nopeammin pystyt sanomaan: "Tiedätkö mitä? Olin väärässä." -
sitä nopeammin rauha palautuu ihmissuhteisiin.
Terveet ihmiset tietävät, että heissä on vikoja.
Heidän ei tarvitse piilotella niitä
He tekevät virheitä, myöntävät ne, yrittävät tehdä toisin ja jatkavat.
On olemassa ihmisten miellyttäjiä ja vaikutuksen tekijöitä.
Haluamme joskus tehdä ihmisiin vaikutuksen.
Ajattelemme, ettemme tee heihin vaikutusta, jos teemme virheitä.
Kun teemme virheitä, olomme on pahempi kuin olisi tarpeen.
Otamme kannettavaksi syyllisyyden raskaan taakan.
Ajattelin tätä eilen: Tiedän että Jumala rakastaa minua.
Hän antaa minulle anteeksi.
Jeesuksen veressä on voima.
Kun mokailen ja teen syntiä, saan Häneltä anteeksi, jos pyydän sitä.
Tiedän, että Hän unohtaa sen.
Hän siirtää sen niin kauas kuin itä on lännestä.
Ajattelin tätä tänä aamuna.
Totta puhuen joskus, kun teen virheitä, -
pelkään enemmän sitä, mitä ihmiset ajattelevat, -
kuin sitä, mitä Jumala ajattelee.
Tiedän, millainen Jumala on. Hän on armollinen ja antaa anteeksi.
Ihmiset eivät aina ole yhtä anteeksiantavaisia ja rakastavia.
He eivät unohda asioita yhtä nopeasti kuin Jumala.
En voi mitään sille, minkälaisia he ovat, -
joten minun täytyy opetella olemaan välittämättä, mitä he ajattelevat.
Jos joku haluaa ajatella pahaa, niin käy, vaikka tekisit mitä.
He löytävät aina jotakin vikaa. Koska se loppuu?
Ei koskaan, jos kyseessä on sentyyppiset ihmiset.
Ei ole väliä, miten hyvin suoriudut aina on yksi asia, joka puuttuu.
Jeesus sanoo Raamatussa rikkaalle nuorukaiselle: -
"Yksi sinulta puuttuu."
Mies luetteli, mitä kaikkea hän oli tehnyt.
Sori, kaveri, yksi sinulta vielä puuttuu.
Miksi Jumala antaa meidän aina olla yhtä asiaa vailla?
Koska Hän haluaa meidän tarvitsevan Häntä.
Ja ihmissuhteissakin, miksi tuntuu aina puuttuvan jotakin?
Koska Hän haluaa, että tarvitsemme toinen toistamme.
Hän haluaa, että tarvitsemme toistemme lahjoja.
Ei ole väärin sanoa: "Tarvitsen sinua, -
tämä on minulle liian vaikeaa, voitko auttaa."
Ei ole kauheaa, jos sanot: "Olin väärässä, anteeksi. En käsitä."
Meidän täytyy oppia tuntemaan, keitä me olemme Kristuksessa.
Kun sanon "me", lasken mukaan itsenikin.
Tehdäänpä pieni testi.
Yritänkö korvata tai maksaa virheeni hyvillä teoilla, -
joilla yritän todistaa itselleni ja muille, että olen hyvä ihminen?
Kun teen virheen, siirrynkö "Anna minun korvata se" -tilaan -
teemmekö jotakin hyvää tälle henkilölle tai Jumalalle, -
rukoilemalla kauemmin, lukemalla hieman Raamattua, -
taluttamalla vanhan naisen kadun yli tai jotakin muuta, -
jotta voin todistaa, että olen ihan hyvä tyyppi, -
ja etten ole niin huono kuin luulet minun olevan.
Siinä ei ole mitään väärää, että teemme hyviä asioita.
Mutta meillä täytyy olla oikeat motiivit.
Emme saa tehdä hyviä tekoja, jotta ihmiset ajattelisivat meistä hyvää.
Meidän täytyy tehdä kaikki teot Herralle -
eläen Hänen kunniakseen, haluten miellyttää Häntä kaikessa.
Meidän ei saa tehdä mitään vain tehdäksemme vaikutuksen ihmisiin.
Meidän täytyy tehdä asioita Jumalan johdatuksessa.
Voitko kuvitella - enkä väitä, että pystyisin siihen itse -
voitko kuvitella, miten vapauttavaa se olisi, -
jos voisimme todella uskoa, että meissä on voitelu, -
joka ohjaa ja johdattaa meitä?
1.Joh 2:ssa sanotaan, että ette tarvitse opetusta, -
sillä voitelu opettaa teitä.
Se ei tarkoita, ettei tarvita tämänkaltaista opetusta, -
tai ettei tarvitse mennä kouluun.
Se tarkoittaa, että et tarvitse jotakuta johtamaan elämääsi.
Olet yksilö, täynnä Jumalaa.
Hän asuu sisälläsi. Olet Jumalan temppeli.
Hän on luvannut, ettei Hän jätä eikä hylkää sinua.
Room. 7. ja 8. luvussa sekä Galatalaiskirjeessä sanotaan -
että Pyhä Henki haluaa johtaa ja ohjata meitä.
Meissä oleva voitelu neuvoo meitä.
Meidän täytyy uskaltaa uskoa: -
Pyhä Henki voi johtaa minua. Voin kuulla Jumalan puheen.
Minun ei tarvitse kysellä muilta, mitä minun pitää tehdä.
Voin kuulla Jumalan puheen ja voin seurata sydäntäni.
Tiedätkö mitä muuta epävarmat ihmiset tekevät?
He uskovat sydämestään, että Jumala on puhunut heille, -
mutta he tarkistavat asian varmuuden vuoksi 4 toveriltaan.
Mitä sitten tapahtuu?
Hämmennyt, koska vaikka ne 4 elävät lähellä Jumalaa, -
heitä ei ole voideltu kuulemaan Jumalan puhetta sinun puolestasi.
Eikö niin?
-Haluan vain varmistua.
Raamatussa on kohtia, jossa varmistuminen oli hyvä asia, -
mutta toisinaan se johti ihmiset todella pahaan pulaan.
Jos tiedät, että olet todella kuullut Jumalalta, -
jos se on sopusoinnussa Sanan kanssa, -
ja tiedät sydämessäsi, että Jumala on puhunut, -
jos läheisesi ovat kanssasi samaa mieltä, -
kuten jos Dave ja minä olemme samaa mieltä, -
minun ei tarvitse juosta ympäriinsä kyselemässä ihmisten mielipiteitä.
Teimme hiljattain tärkeähkön päätöksen eräästä muutoksesta.
Keskustelimme siitä Daven kanssa. Halusin olla varma siitä, -
että kaikki 4 lastamme hyväksyivät sen.
Uskon, että asia kuuluu yhtä hyvin heille kuin meillekin.
En kysy heidän mielipidettään joka asiasta.
Tämä oli sellainen asia, jossa halusin toimia näin.
Joskus teemme Daven kanssa päätöksiä kahdestaan, -
ja lapsiemme täytyy vain sopeutua niihin.
Tässä tapauksessa halusin kysyä heidän mielipidettään.
Kaikki neljä lastamme olivat kanssani samaa mieltä.
Tiedän, että jotkut eivät tule pitämään päätöksestäni.
Kun perheeni, joka on vastuussa asiasta, on yhtä mieltä, -
uskallan - enkä tarkoita riidanhaluisesti - sanoa: -
"En oikeastaan välitä. Tai välitän mutta en niin paljon, -
että pyörtäisin päätökseni."
Sinun pitää olla samaa mieltä Jumalan kanssa, -
tai sinun pitää kysyä edes läheisiltäsi, -
joiden uskot kuuntelevan Jumalaa.
Mutta sinun ei tarvitse kysellä neuvoa ihmisiltä, -
jotka eivät itsekään tiedä, mitä pitää tehdä.
Usein emme halua tietää muutenkaan, mitä he ajattelevat.
Emme halua tietää, mitä he ajattelevat, -
haluamme, että he sanovat, että olemme ihan hyviä tyyppejä.
Davelle ja minulle käy joskus näin: -
Hän saattaa kysyä: -Pidätkö tästä solmiosta?
-Ei, en pidä siitä. -Miten niin, mitä vikaa siinä on?
-Jos et halua mielipidettäni, älä kysy sitä.
Jos pidät solmiosta, pue se yllesi.
Myös minä saatan kysyä: -Pidätkö tästä asusta?
-En pidä siitä. -Miten niin? Kaikki pitävät siitä.
Emme oikeasti halua kuulla toisen mielipidettä, -
koska muuten emme alkaisi tapella, kun kuulemme sen.
Haluamme kuulla: "Olet ihana. Näytät hyvältä. -
Olet tehnyt oikean päätöksen. Olet upea."
Saarnaan tänään paremmin kuin ajattelinkaan.
Kun teen virheen, pyytelenkö jatkuvasti anteeksi?
Tuntuuko tutulta?
Joskus, kun joku on sellainen, ajattelen: -
Olet pyytänyt anteeksi 4 kertaa. Sitä ei tarvitse jatkaa viikon ajan
Ongelma korostuu, jos sitä pitää jatkuvasti esillä.
On toki tärkeää, että pyydämme anteeksi. Se on vapauttavaa.
Mutta meidän ei tarvitse jatkuvasti pyydellä anteeksi samaa asiaa.
Kun olen saanut anteeksi, tunnenko silti syyllisyyttä?
Kun joku antaa sinulle anteeksi, syyllisyyden pitäisi loppua.
Kun toiset tuomitsevat minut tai eivät ole minuun tyytyväisiä, -
vaikuttaako se mielialaani?
Se oli todellinen pommi.
Tiedän sydämeni asenteen olleen oikea, kun tein päätöksen, -
yritin parhaani kuunnellessani Jumalaa, -
uskon koko sydämestäni kuulleeni Jumalan puheen, -
ja kun joku sanoo: "Olen eri mieltä", -
vaihtuuko mielialani huonoksi, surulliseksi tai apeaksi?
Tämä on myös paha: Odotan itseltäni liikaa. Siksi epäonnistun aina -
ja aina on jotakin, mistä voin tuntea syyllisyyttä.
Myös ne ovat epärealistisia odotuksia.
Elämässäsi ei luultavasti tule olemaan sellaista päivää, -
jolloin pystyt tekemään kaiken niin kuin olet suunnitellut.
Elämä vain on sellaista.
Saatat pystyä siihen, jos kaikki sujuisi aina täydellisesti, -
mutta sellaista päivää ei tule.
Puhelin soi ja puhelu kestää kauemmin kuin haluaisimme.
Tai joku kertoo jotakin, mitä emme olisi halunneet kuulla.
Tällaiset odottamattomat asiat muuttavat päiväsuunnitelmaamme.
Tiedät kyllä mistä puhun.
Älä aseta itsellesi epärealistisia odotuksia.
Sanon tämän uudelleen: Odotan itseltäni liikaa.
Siksi aina epäonnistun ja tunnen syyllisyyttä.
Minun on pakko pitää ihmiset tyytyväisinä.
Jos heidän mielialansa muuttuu negatiiviseksi, -
yritän heti tehdä jotakin, joka tekee heidät taas iloisiksi.
Kuulostaako tutulta?
Minulla on ollut tämä ongelma. Kasvoin toimimattomassa kodissa.
Olin aina rauhantekijä äitini ja isäni välillä.
Yritin pitää ilmapiirin hyvänä, -
koska en pitänyt raivoamisesta ja vihasta.
Kuulostaako tutulta, onko sinun taustassasi tällaista?
Jos on kehittynyt sellainen tapa, on todellinen haaste muuttaa se, -
ja lakata olemasta aina rauhantekijä.
Joskus on vaikeaa, kun Raamatussa kehotetaan olemaan rauhantekijä.
Tiettyyn pisteeseen asti on hyvä olla rauhantekijä.
Olen henkilö, joka voi sovitella ja tuoda rauhan ihmisten välille.
Se on yksi lahjoistani ja osa kutsumustani.
Jumala käyttää minua siinä, mutta joskus teen ylilyöntejä.
Vaatii paljon ponnisteluja, jotta saa ihmisen hyvälle tuulelle, -
mutta hetken kuluttua he ovat taas huonolla tuulella.
Sellaiset ihmiset imevät sinusta kaikki mehut.
He eivät ole tyytyväisiä, vaikka tekisit mitä.
Amen? Puhun tänään hyvin. Kiitos.
Kristityt ei saisi tuntea syyllisyyttä jatkuvasti.
Ajattelen, että syyllisyys ei sovi meille enää.
Yllämme pitäisi olla vanhurskauden viitta.
Jaloissani pitäisi olla rauhan kengät, ei kuohunnan ja järkytyksen
Kun puen huolen, kuohunnan ja järkytyksen kengät, -
on kuin jaloissani olisi kaksi numeroa liian pienet kengät.
Ajattelin aamulla, että olisin pukenut 35-koon kengät -
ja siten havainnollistanut asiaa, mutta luulen, että tiedätte, -
että se olisi tuntunut hyvin epämukavalta ja näyttänyt typerältä.
En olisi pystynyt edes kävelemään kunnolla.
Raamatussa puhutaan kristityn vaelluksesta.
Meidän pitää vaeltaa Kristuksessa, rakkaudessa ja rauhassa.
Kun meillä on yllämme ne asiat, jotka eivät enää sovi meille,
koska olemme uusia luomuksia Kristuksessa, -
meistä tuntuu epämukavalta ja mikään ei ole oikein.
Emme pysty vaeltamaan oikein. Meihin sattuu, olemme ärsyyntyneitä
Kuvittele, että minulla olisi kaksi numeroa liian pienet vaatteet.
Joskus ihmiset tekevät niin, -
koska he eivät halua myöntää, että he ovat lihoneet.
Mitä vanhemmaksi tulen, sitä mukavammin haluan elää.
Olemme tänään puhuneet, miten tärkeää on -
miellyttää Jumalaa ihmisten miellyttämisen sijasta.
Opettele rohkeasti seuraamaan Pyhän Hengen johdatusta.
Kun teet niin, ihmiset eivät aina ymmärrä päätöksiäsi.
Pysy lujana ja seuraa aina Jumalaa.
Siten päädyt aina oikeaan paikkaan.
Tänään meillä on ihana tarjous, joka on hyvin hyödyllinen: -
uusi kirjani Approval Addiction (Riippuvuus hyväksynnästä)
Uskon, että kirjastani on enemmän apua kuin voit kuvitella.
Saatavana on myös 4-osainen sarja ihmisten miellyttäjistä.
Pysy kanavalla ja kirjoita ylös tarvittavat tiedot.
Olin täysin riippuvainen.
Enkä tiennyt sitä itse.
En edes tiennyt, että olin riippuvainen hyväksynnästä.
Yritin kaiken aikaa pitää muut ihmiset tyytyväisinä.
Tunteeni tulivat aina loukatuiksi.
Minusta ei ollut mihinkään.
Mutta nyt...
asiat ovat toisin.
Joyce Meyeriltä on ilmestynyt uusi kirja, -
Approval Addiction (Riippuvuus hyväksynnästä).
Se opastaa, miten voit löytää aivan uuden elämänasenteen -
muuttaa ajattelutapaasi, tuntea itsesi paremmin -
ja välttää itsekeskeisyyttä, kun teet sitä, mikä on oikein sinulle.
Tilaa kirja ja Joycen opetussarja -
People Pleasers (Ihmisten miellyttäjät).
Elämäsi menee hukkaan, jos murehdit, mitä muut ajattelevat.
Opi pääsemään irti murehtimisesta.
Tilaa tuote ruudussa näkyvästä numerosta -
tai osoitteesta www.joycemeyer.org
Elämä on täynnä yllätyksiä.
Löydämme itsemme taistelemassa huolestumisen, hermostumisen, -
turhautumisen, epäilyn ja pelon ajatuksia vastaan, -
jotka voivat uuvuttaa meidät.
Ajattelin, että en voi saada tätä, en ole tarpeeksi hyvä, -
en ole sen arvoinen. Minun piti saada ajatukseni hallintaani.
V:sta 1995 alkaen Joyce Meyerin menestyskirja -
Battlefield of the Mind (Mielen taistelukenttä), -
on auttanut miljoonia ihmisiä -
vapautumaan negatiivisista tunteista ja ajatuksista.
Nyt Joyce Meyer on kirjoittanut -
Battlefield of the Mind -mietelausekirjan.
Se opastaa syvempään rauhaan ja auttaa muuttamaan ajatustapoja.
Battlefield of the Mind -mietelausekirja -
sopii Raamatun tutkimiseen ja pienryhmätyöskentelyyn.
Uusi Battlefield of the Mind -kirja on saatavana nyt.
Tilaa kirja ruudussa näkyvästä numerosta -
tai Internet-osoitteesta www.joycemeyer.org
Kuukausittain ilmestyvä lehtemme -
on uudistunut ulkoasultaan ja sisällöltään.
Soita ja tilaa Enjoying Everyday Life -lehti -
toimitettuna kerran kuukaudessa kotiisi aivan ilmaiseksi.
Uudistunut Enjoying Everyday Life (Iloa arkeen) -lehti -
sisältää artikkeleita, todistuksia, erikoisteemoja ja opetusta, -
jotka auttavat sinua saamaan iloa arkeesi.
Muista katsoa ohjelmamme kaksi seuraavaa jaksoa.
Tulevien ohjelmien aiheena on riippuvuus hyväksynnästä.
Uuden kirjani lukijat haluavat jakaa oman todistuksensa siitä, -
miten Jumala on vapauttanut heidät hyväksynnän hakemisesta.
Muista katsoa ohjelmat. Luvassa on ihanaa asiaa.
Joyce Meyer uskoo, että Jumalalla on elämääsi varten suunnitelma -
ja että sinulla on mahtava tulevaisuus.
Kumppanuutesi on tärkeä avain siihen tulevaisuuteen, -
koska Joyce pääsee vaikuttamaan säännöllisesti.
Hän antaa uusia näkemyksiä ja tietoja Sanasta television, -
opetusvideojen, lehden ja uutiskirjeiden kautta.
Lisäksi kun ryhdyt kumppaniksi, -
vaikutat miljoonien ihmisten elämään ympäri maailman.
Soita tai kirjoita meille ja auta meitä viemään mullistava sanoma -
jokaiselle kansalle, jokaiseen kaupunkiin, joka päivä.
Jos sinulla on tarpeita tai rukouspyyntöjä, -
ota yhteyttä, ja me rukoilemme kanssasi apua Jumalalta.
Käy myös Internet-sivuillamme: www.joycemeyer.org
Löydät sieltä tärkeitä tietoja toiminnastamme.
Voit katsella Joycen opetusvideoita
konferenssiaikatauluja ja käydä online-kirjakaupassa.
Ota yhteyttä tänään, kun tarvitset iloa arkeen.
Suomennos: Marianne Tenetz